Lav et referat af nedenstående tekst:

Tekst:
En 19-årig mand fra Nykøbing får stor ros fra politiet, efter at han onsdag holdt hovedet koldt og med en resolut indsats reddede en 16-årig dreng, der var i livsfare under en arbejdsulykke i Spøttrup. - Det er vores vurdering, at han reddede den 16-åriges liv. Han er en handlekraftig ung mand, der har lavet et virkelig flot stykke arbejde, siger Niels Bach fra lokalpolitiet i Skive. Arbejdsulykken fandt sted på en gård på Norvej klokken 9.22. Den 16-årige skulle fylde diesel på en varmeblæser og fik derfor læsset en dieseltank op på skovlen på en rendegraver. Da han nåede varmeblæseren, steg han ud af rendegraveren og begyndte at fylde diesel på. Men af ukendte årsager begyndte rendegraveren pludselig at køre af sig selv, og den 16-årige blev dermed presset ind mod staldbygningen af dieseltanken på skovlen. Gav livreddende førstehjælp Heldigvis opdagede den 19-årige, der også arbejder på gården, at der var noget helt galt. Han fik rendegraveren kørt væk og begyndte at give den 16-årige, der var bevidstløs, livreddende førstehjælp. - Via en konsekvent handling lykkedes det ham heldigvis at stabilisere situationen, siger Niels Bach. Den 16-årige blev i en ambulance kørt til sygehuset i Viborg, hvorfra han blev udskrevet sidst på eftermiddagen. Politiet har orienteret Arbejdstilsynet, som nu skal undersøge de nærmere omstændigheder ved ulykken.

Referat:
En 19-årig mand fra Nykøbing ydede livreddende førstehjælp, da hans unge kollega blev klemt mellem en rendegraver og en mur.